|  |  |  |
| --- | --- | --- |
| ГРБОВИ ЗА МЕМОРАНДУМ | Република Србија  Аутономна покрајина Војводина  **Покрајински секретаријат за**  **регионални развој, међурегионалну сарадњу**  **и локалну самоуправу**    Булевар Михајла Пупина 16, 21000 Нови Сад  Т: +381 21 487 45 86 Ф: +381 21 456 060  region@vojvodina.gov.rs | |
|  | БРОЈ: 002459994 2024 80254 001 002 000 001 02 002  ДАТУМ:. 23.09.2024. године |

На основу чланова 16, 24. и 38. Покрајинске скупштинске одлуке о покрајинској управи („Службени лист АПВ“, бр. 37/14, 54/14-др. одлука, 37/2016, 29/2017, 24/2019, 66/2020 и 38/2021), а у вези са Покрајинском скупштинском одлуком о буџету Аутономне покрајине Војводине за 2024. годину („Службени лист АПВ“, бр. 45/23 и 37/24 ребаланс), Покрајински секретаријат за регионални развој, међурегионалну сарадњу и локалну самоуправу, дана **23.09. 2024. године** доноси:

**ПРАВИЛНИК О СПРОВОЂЕЊУ II ЈАВНОГ ПОЗИВА**

**ЈЕДИНИЦАМА ЛОКАЛНЕ САМОУПРАВЕ СА ПОДРУЧЈА АП ВОЈВОДИНЕ ЗА ПРИЈАВУ ПРОЈЕКАТА ЗА ФИНАНСИРАЊЕ ИЗРАДЕ ТЕХНИЧКЕ ДОКУМЕНТАЦИЈЕ**

Покрајински секретаријат за регионални развој, међурегионалну сарадњу и локалну самоуправу (у даљем тексту: Покрајински секретаријат) у оквиру својих надлежности, одобрене Програмске структуре за 2024. годину и Финансијског плана за 2024. годину, финансираће израду техничке документације за потребе јединица локалних самоуправа са подручја АП Војводине.

Циљ II Јавног позива jединицама локалне самоуправе са подручја AП Војводине за пријаву пројеката за финансирање израде техничке документације (у даљем тексту: Позив) је подршка процесу реализације развојних приоритета у области локалног економског развоја и координација свих нивоа у јачању институционалног оквира за друштвено-економски развој јединица локалних самоуправа са подручја АП Војводине.

Средства опредељена за овај Позив обезбеђена су Покрајинском скупштинском одлуком о буџету АП Војводине за 2024. годину („Службени лист АПВ“ бр. 45/23 и 37/24 ребаланс), у члану 11, Раздео 11 - Покрајински секретаријат за регионални развој, међурегионалну сарадњу и локалну самоуправу - Програм 1505 – Регионални развој - Програмска активност 1001, Стручна, финансијска и административна подршка мерама у пројектима у области регионалног развоја - Економска класификација 511 - Зграде и грађевински објекти.

**ПРАВИЛА ПОЗИВА**

**I Право учешћа на Позиву**

Право учешћа на Позиву имају јединице локалне самоуправе са подручја АП Војводине

(у даљем тексту: Подносилац пријаве).

Подносилац пријаве може аплицирати са више пријава.

**II Трајање Позива**

Позив је отворен до утрошка средстава.

**III Намена средстава**

Опредељена средства намењена су за финансирање израде техничке документације за развој, унапређење и модернизацију локалне пословне и друштвене инфраструктуре.

**IV Услови за учешће на Позиву**

Услови за финансирање пројекта по Позиву су:

* да је реализација пројекта у складу са циљем и наменом Позива,
* да је пројекат у складу са планским документима Подносиоца пријаве,
* да Подносилац пријаве нема неизмирених обавеза према Покрајинском секретаријату, по основу раније потписаних уговора, чији је рок за реализацију истекао,
* да се против овлашћеног лица за подношење пријаве не води кривични поступак.

**V Документација**

Подносилац пријаве је у обавези да достави следећу документацију:

* уредно попуњен, оверен и потписан од стране овлашћеног лица образац пријаве предлога пројекта,
* мишљење надлежног органа Подносиоца пријаве за послове урбанизма и просторног планирања да постоји плански основ за планирани пројекат,
* информација о постојећој техничкој документацији, уколико се аплицира за наредну фазу израде, у ком случају Покрајински секретаријат задржава право да од Подносиоца пријаве, према потреби о томе затражи додатну документацију и информације,
* изјаву да се против лица овлашћеног за подношење пријаве не води кривични поступак (образац 1),
* изјаву Подносиоца пријаве да нема неизмирених обавеза према Покрајинском секретаријату, по основу раније потписаних уговора, чији је рок за реализацију истекао (образац 2),
* одлуку о буџету локалне самоуправе (уколико у одлуци постоје планирана средства за извођење радова пројекта за чију техничку документацију локална самоуправа конкурише).

Пријава и приложена документација не враћају се Подносиоцима пријаве.

Задржава се право да се од Подносиоца пријаве затражи и додатна документација.

**VI Начин подношења пријаве**

Пријава са обавезном документацијом доставља се у писаном облику, у запечаћеној коверти, заштићеној од оштећења која могу настати у транспорту.

Пријаве се достављају предајом на Писарницу покрајинског органа управе или поштом на следећу адресу: Покрајински секретаријат за регионални развој, међурегионалну сарадњу и локалну самоуправу, Булевар Михајла Пупина 16, 21000 Нови Сад.

Целокупна документација се доставља и у електронској форми на УСБ-у, који мора бити приложен у коверти са физичким документима.

Пријаве послате на други начин (нпр. факсом, електронском поштом или директно у просторије Покрајинског секретаријата) неће бити узете у разматрање.

Недопуштене пријаве (пријаве поднете од стране неовлашћених лица и субјеката који нису предвиђени Позивом, односно оне које се не односе на Позивом предвиђене намене), непотпуне и неразумљиве пријаве (пријаве уз које нису приложени сви потребни документи, пријаве које су непотписане, са непопуњеним рубрикама и попуњене графитном оловком, пријаве послате факсом или електронском поштом, пријаве које нису поднете на одговарајућем обрасцу) неће бити разматране.

**VII Критеријум за оцену пројеката**

Критеријуми за оцену пројеката су следећи:

**КРИТЕРИЈУМИ ЗА ОЦЕНУ ПРОЈЕКАТА**

|  |  |
| --- | --- |
| **Развијеност јединица локалне самоуправе\*** | |
| **четврта група** – степен развијености испод 60% републичког просека | **20** |
| **трећа група** – степен развијености од 60% до 80% републичког просека | **10** |
| **друга група** – степен развијености од 80% до 100% републичког просека | **5** |
| **прва група** – степен развијености изнад републичког просека | **0** |
| **Финансирање израде техничке документације од стране Покрајинског секретаријата у периоду од претходне 2 (две) године** | |
| Израда техничке документације ЈЛС није финансирана од стране Покрајинског секретаријата у периоду од претходне две године | **10** |
| Израда техничке документације ЈЛС јесте финансирана од стране Покрајинског секретаријата у периоду од претходне две године | **0** |
| **Очекивани ефекти који се постижу реализацијом пројекта** | |
| Утицај на модернизацију јединице локалне самоуправе у обављању послова и ефикасност у пружању услуга грађанима | **30** |
| Утицај на подстицање нових инвестиција које доприносе развоју јединице локалне самоуправе | **30** |

|  |  |
| --- | --- |
| **Обезбеђена средства за извођење радова пројекта за чију техничку документацију конкурише локална самоуправа** | |
| ЈЛС има обезбеђена средства за извођење радова пројекта која су планирана одлуком о буџету локалне самоуправе | **10** |
| ЈЛС нема обезбеђена средства за извођење радова пројекта која су планирана одлуком о буџету локалне самоуправе | **0** |

**\*** Уредба о утврђивању јединствене листе развијености региона и јединица локалне самоуправе за 2014. годину (“Сл. гласник РС”, бр. 104/2014)

**VIII Избор пројеката**

Покрајински секретар за регионални развој, међурегионалну сарадњу и локалну самоуправу (у даљем тексту: Покрајински секретар) решењем образује Комисију за оцену пријава (у даљем тексту: Комисија).

За потребе рада Комисије, као стручна лица могу бити ангажовани и екстерни сарадници.

Комисија врши преглед и оцену пристиглих пријава, формира ранг листу на основу бодовања и саставља записник.

Недопуштене, непотпуне и неразумљиве пријаве неће бити узете у разматрање.

Пријаве оцењене са мање од 50 бодова неће бити финансиране.

Покрајински секретар на основу записника и ранг листе Комисије доноси Одлуку о избору пројеката која је коначна.

Одлука о избору пројеката објављује се на званичној интернет адреси Покрајинског секретаријата.

Након објављивања Одлуке о избору пројеката, Покрајински секретаријат и Корисник средстава ће закључити уговор којим регулишу међусобна права и обавезе уговорних страна.

Покрајински секретаријат ће финансирати израду техничке документације у складу са законом којим се регулишу јавне набавке.

Покрајински секретар

Александар Софић

\_\_\_\_\_\_\_\_\_\_\_\_\_\_\_\_\_\_\_\_\_\_\_